Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ /* KOM/2011/0155 v konečnom znení */





[pic] | EURÓPSKA KOMISIA | Brusel, 25.3.2011 KOM(2011) 155 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ (predložený Komisiou) DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu Fondu solidarity Európskej únie v rámci ročného stropu vo výške 1 mld. EUR, a to nad rámec príslušných okruhov finančného rámca. Podmienky oprávnenosti na finančné prostriedky z fondu sú uvedené v nariadení Rady (ES) č. 2012/2002[2]. Na základe žiadostí o pomoc z fondu, ktoré predložili Slovinsko, Chorvátsko a Česká republika v súvislosti so záplavami zo septembra 2010, sa celkové škody odhadujú nasledovne: (v EUR) | Prijímajúci štát | Priame škody | Prahová hodnota | Suma pri sadzbe 2,5 % | Suma pri sadzbe 6 % | Celková výška navrhovanej pomoci | Slovinsko – záplavy september 2010 „veľká katastrofa“ | 251 300 861 | 217 669 000 | 5 441 725 | 2 017 912 | 7 459 637 | Chorvátsko – záplavy september 2010 kritérium „susedná krajina“ | 47 002 839 | 275 804 000 | 1 175 071 | - | 1 175 071 | Česká republika – záplavy august 2010 | 436 477 560 | 824 029 000 | 10 911 939 | - | 10 911 939 | Spolu | 19 546 647 | Po posúdení predložených žiadostí[3] a zohľadnení maximálnej možnej výšky pomoci z fondu, ako aj po zohľadnení rozsahu prerozdelenia rozpočtových prostriedkov v rámci okruhu, v ktorom sa vyžadujú dodatočné výdavky, Komisia navrhuje mobilizovať Fond solidarity Európskej únie v celkovej výške 18 371 576 EUR (pridelí sa do okruhu 3b) a 1 175 071 EUR (pridelí sa do okruhu 4) finančného rámca. Predložením tohto návrhu o použití fondu Komisia začína v súlade s bodom 26 medziinštitucionálnej dohody zo 17. mája 2006 zjednodušený postup trialógu s cieľom dosiahnuť u oboch zložiek rozpočtového orgánu súhlas s potrebou použiť finančné prostriedky z fondu a s požadovanou výškou týchto prostriedkov. Komisia vyzýva zložky rozpočtového orgánu, aby o svojich úmysloch informovali druhú zložku rozpočtového orgánu a Komisiu. V prípade nesúhlasu ktorejkoľvek zložky rozpočtového orgánu bude zvolané oficiálne zasadnutie trialógu. Komisia predloží návrh opravného rozpočtu (NOR) s cieľom zahrnúť do rozpočtu na rok 2011 osobitné viazané a platobné rozpočtové prostriedky, ako sa vyžaduje v bode 26 medziinštitucionálnej dohody zo 17. mája 2006. Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity EÚ EURÓPSKY PARLAMENT A RADA EURÓPSKEJ ÚNIE, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 26, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie[5], so zreteľom na návrh Komisie[6], keďže: (1) Európska únia zriadila fond solidarity (ďalej len „fond“), aby prejavila solidaritu s obyvateľstvom v regiónoch postihnutých katastrofou. (2) Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 mld. EUR. (3) Nariadenie (ES) č. 2012/2002 obsahuje ustanovenia, na základe ktorých možno fond mobilizovať. (4) Slovinsko, Chorvátsko a Česká republika predložili svoje žiadosti o mobilizáciu fondu v súvislosti s katastrofou zapríčinenou rozsiahlymi záplavami, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2011 sa mobilizuje Fond solidarity Európskej únie s cieľom poskytnúť prostriedky vo výške 19 546 647 EUR vo viazaných a platobných rozpočtových prostriedkoch. Článok 2 Toto rozhodnutie sa uverejní v Úradnom vestníku Európskej únie . V Bruseli Za Európsky parlament Za Radu predseda predseda [1] Ú. v. EÚ L 139, 14.6.2006, s. 1. [2] Ú. v. ES L 311, 14.11.2002, s. 3. [3] Oznámenie Komisii SEK(2011) 218 a SEK(2011) 373 o žiadostiach o mobilizáciu Fondu solidarity Európskej únie predložených Slovinskom, Chorvátskom a Českou republikou. [4] Ú. v. EÚ L 139, 14.6.2006, s. 1. [5] Ú. v. ES L 311, 14.11.2002, s. 3. [6] Ú. v. EÚ C […], […], s. […].